CELEX: 32012D0790
Language: sl
Date: 2012-12-14 00:00:00
Title: 2012/790/EU: Izvedbeni sklep Komisije z dne 14. decembra 2012 za namene Odločbe Sveta 2009/470/ES o finančni pomoči Unije referenčnemu laboratoriju EU za testiranje ostankov za obdobje od 1. januarja do 31. decembra 2012 (notificirano pod dokumentarno številko C(2012) 9286)

18.12.2012   
            
            
               SL
            
            
               Uradni list Evropske unije
            
            
               L 348/28
            
         IZVEDBENI SKLEP KOMISIJE
   z dne 14. decembra 2012
   za namene Odločbe Sveta 2009/470/ES o finančni pomoči Unije referenčnemu laboratoriju EU za testiranje ostankov za obdobje od 1. januarja do 31. decembra 2012
   (notificirano pod dokumentarno številko C(2012) 9286)
   (Besedilo v nizozemskem jeziku je edino verodostojno)
   (2012/790/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe Sveta 2009/470/ES z dne 25. maja 2009 o odhodkih na področju veterine (1) ter zlasti člena 31(1) in (2) Odločbe,
   ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (2), ter zlasti člena 32(7) Uredbe,
   ob upoštevanju naslednjega:
   
               (1)
            
            
               Referenčnim laboratorijem Evropske unije se lahko dodeli finančna pomoč Unije v skladu s členom 31 Odločbe 2009/470/ES.
            
         
               (2)
            
            
               V skladu s členom 75 Uredbe Sveta (ES, Euratom) št. 1605/2002 (3) (v nadaljnjem besedilu: finančna uredba) in členom 90(1) Uredbe Komisije (ES, Euratom) št. 2342/2002 (4) (v nadaljnjem besedilu: izvedbena pravila) mora institucija ali organi, na katere je ta institucija prenesla pooblastila, pred odobritvijo izdatka iz proračuna EU sprejeti odločitev o financiranju, ki določa bistvene elemente ukrepa.
            
         
               (3)
            
            
               Izvedbena uredba Komisije (EU) št. 926/2011 z dne 12. septembra 2011 za namene Odločbe Sveta 2009/470/ES o finančni pomoči Unije referenčnim laboratorijem Evropske unije za krmo, živila in sektor za zdravstveno varstvo živali (5) določa, da se finančna pomoč Unije dodeli, če se odobreni delovni programi učinkovito izvajajo in upravičenci v določenih rokih sporočijo vse potrebne informacije.
            
         
               (4)
            
            
               Inštitut za varnost hrane v Wageningenu na Nizozemskem (RIKILT) je bil imenovan za referenčni laboratorij EU za testiranje ostankov v Uredbi Komisije (EU) št. 563/2012 z dne 27. junija 2012 o spremembi Priloge VII k Uredbi (ES) št. 882/2004 Evropskega parlamenta in Sveta o seznamu referenčnih laboratorijev EU (6) z retroaktivnim učinkom od 1. januarja 2012.
            
         
               (5)
            
            
               Inštitut RIKILT je septembra 2011 kot del svoje kandidature predstavil začasni program dela za leto 2012. Po svojem imenovanju je inštitut RIKILT predložil posodobljen delovni program in ustrezen okvirni proračun. Komisija je ocenila in potrdila posodobljen delovni program in ustrezne okvirne proračune, ki so jih referenčni laboratoriji predložili Evropski uniji za leto 2012.
            
         
               (6)
            
            
               Delovni program se izvaja od 1. januarja 2012. Zato je financiranje potrebno od 1. januarja 2012.
            
         
               (7)
            
            
               Ker je delovni načrt za leto 2012 dovolj natančen okvir v smislu člena 90(2) in (3) izvedbenih pravil, ta sklep predstavlja odločitev o financiranju.
            
         
               (8)
            
            
               V skladu s tem je treba dodeliti finančno pomoč Unije imenovanim referenčnim laboratorijem Evropske unije za sofinanciranje njihovih dejavnosti, namenjenih izvajanju nalog in dolžnosti iz člena 32 Uredbe (ES) št. 882/2004. Finančna pomoč Unije naj bi znašala 100 % upravičenih stroškov, kot je določeno z Izvedbeno uredbo (EU) št. 926/2011.
            
         
               (9)
            
            
               V skladu s členom 3(2)(a) Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (7) se programi za izkoreninjenje in nadzor bolezni živali (veterinarski ukrepi) financirajo iz Evropskega kmetijskega jamstvenega sklada (EKJS). Poleg tega je v drugem odstavku člena 13 navedene uredbe določeno, da v utemeljenih izjemnih primerih za ukrepe in programe, ki jih zajema Odločba Sveta 90/424/EGS z dne 26. junija 1990 o odhodkih na področju veterine (8), stroške administracije in osebja, ki jih imajo države članice in upravičenci pomoči iz EKJS, krije sklad. Za finančni nadzor se uporabljajo členi 9, 36 in 37 Uredbe (ES) št. 1290/2005.
            
         
               (10)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   1.   Delovni program za leto 2012, ki ga je 27. septembra 2011 predložil inštitut za varnost hrane RIKILT, ki je del univerzitetnega in raziskovalnega centra Wageningen University & Research Centre, se potrdi.
   2.   Za testiranje ostankov Unija dodeli finančno pomoč inštitutu za varnost hrane RIKILT, ki je del univerzitetnega in raziskovalnega centra Wageningen University & Research Centre. Laboratorij opravlja naloge in dolžnosti iz točke 12a dela I Priloge VII k Uredbi (ES) št. 882/2004.
   3.   Finančna pomoč Unije znaša 100 % upravičenih stroškov, kot so opredeljeni v Izvedbeni uredbi (EU) št. 926/2011, nastalih v navedenem inštitutu za delovni program, in za obdobje od 1. januarja do 31. decembra 2012 znaša največ 470 000 EUR, od česar se za organizacijo tehnične delavnice o testiranju ostankov dodeli največ 25 000 EUR.
   Člen 2
   Ta sklep je naslovljen na inštitut za varnost hrane RIKILT, ki je del univerzitetnega in raziskovalnega centra Wageningen University & Research Centre, Akkermaalsbos 2, stavba št. 123, 6708 WB Wageningen, Nizozemska.
   
      V Bruslju, 14. decembra 2012
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 155, 18.6.2009, str. 30.
   
      (2)  UL L 165, 30.4.2004, str. 1.
   
      (3)  UL L 248, 16.9.2002, str. 1.
   
      (4)  UL L 357, 31.12.2002, str. 1.
   
      (5)  UL L 241, 17.9.2011, str. 2.
   
      (6)  UL L 168, 28.6.2012, str. 24.
   
      (7)  UL L 209, 11.8.2005, str. 1.
   
      (8)  UL L 224, 18.8.1990, str. 19.